CELEX: 62008TN0510
Language: lt
Date: 2008-11-20 00:00:00
Title: Byla T-510/08 2008 m. lapkričio 20 d. pareikštas ieškinys byloje Toqueville prieš VRDT — Schiesaro (TOCQUEVILLE 13)

24.1.2009   
            
            
               LT
            
            
               Europos Sąjungos oficialusis leidinys
            
            
               C 19/35
            
         2008 m. lapkričio 20 d. pareikštas ieškinys byloje Toqueville prieš VRDT — Schiesaro (TOCQUEVILLE 13)
   
   (Byla T-510/08)
   (2009/C 19/66)
   Kalba, kuria surašytas ieškinys: italų
   Šalys
   
      Ieškovė: Toqueville Srl (Milanas, Italija), atstovaujama advokatų S. Bariatti, I. Palombella, E. Cucchiara
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Marco Schiesaro (Milanas, Italija)
   Ieškovės reikalavimai
   
               —
            
            
               Panaikinti 2008 m. rugpjūčio 26 d. VRDT antrosios apeliacinės tarybos sprendimą byloje R 829/2008-9 Toqueville Srl prieš M. Schiesaro.
            
         
               —
            
            
               Priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   
      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: Žodinis prekių ženklas „TOCQUEVILLE 13“ (Bendrijos prekių ženklas Nr. 1 406 982) 25, 41 ir 42 klasių prekėms ir paslaugoms
   
      Bendrijos prekių ženklo savininkas: Ieškovė
   
      Šalis, prašanti pripažinti Bendrijos prekių ženklo registraciją negaliojančia: Marco Schiesaro
   
      Apeliacinėje taryboje ginčijamas sprendimas: Anuliavimo skyriaus sprendimas patenkinti prašymą iš dalies panaikinti nagrinėjamo prekių ženklo registraciją
   
      Apeliacinės tarybos sprendimas: Pripažinti apeliaciją nepriimtina ir atmesti „restituo in integrum“ prašymą, susijusį su apeliacijos dėl Anuliavimo skyriaus sprendimo pateikimo terminais
   
      Ieškinio pagrindai: Reglamento (EB) Nr. 40/94 dėl Bendrijos prekių ženklo 73 ir 78 straipsnių ir Reglamento (EB) Nr. 2869/95 dėl Vidaus rinkos derinimo tarnybai (prekių ženklams ir pramoniniam dizainui) mokamų mokesčių 2 ir 9 straipsnių bei Reglamento (EB) Nr. 2868/95, skirto įgyvendinti Reglamentą (EB) Nr. 40/94, 50 straipsnio pažeidimas